Rally de Ourense de 1992

O Rally de Ourense de 1992 foi a 25ª edición de dito rally. Foi puntuable para a tempada 1992 do Campionato de Galicia de Rally, así como para o Campionato de España de Rallys. Celebrouse entre o 16 e o 18 de outubro e o vencedor foi o cántabro Chus Puras.
 Itinerario 
O rally constou de 634 quilómetros, dos cales 212 corresponderon aos 20 treitos cronometrados. A saída e a chegada, así como o parque pechado situáronse no parque de San Lázaro. Nas primeira dúas seccións fixéronse dúas pasadas polos treitos de Tríos-Esgos, Chandrexa, Cas­tro Caldelas, Canón do Sil e Pradomao. Na segunda metade do rally os treitos a percorrer foron A Peroxa, Os Peares, Luíntra, Puga e Ramirás-Toén, tamén con dúas pasadas a cada un deles.

 Inscritos 
Inscribíronse 60 pilotos, incluídos os primeiros clasificados no Campionato de España, do que o Rally de Ourense era unha das últimas probas. O canario Ricardo Avero, cuarto no campionato, foi o único dos primeiros clasificados que non se inscribiu. Tanto Chus Puras como Luis Monzón e José María Ponce chegaron á proba ourensá con opcións para se proclamaren campións de España. Respecto ao campionato galego participaron tamén os principais pilotos (Castrillón, Piñeiro, Paz, Magdaleno, Blach), destacando a ausencia de Manolo Senra, máis centrado nos rallys de terra.

 Resumo 
Os Lancia Delta HF Integrale de Chus Puras e Luis Monzón foron os máis rápidos con moita diferenza, ata que este último tivo que abandonar no segundo paso por Castro Caldelas por un problema mecánico, polo que Puras chegou á meta de xeito despreocupado con máis de 5 minutos de vantaxe sobre o BMW M3 de Chema Ponce, que rematou segundo, e máis de 11 sobre o terceiro, Luis Climent. O líder do campionato galego, Germán Castrillón abandonou antes de comezar a sección nocturna, cando ía en quinta posición. Con todo, incluso co abandono rematou o rally como campión galego. Tamén abandonaron Daniel Alonso, Oriol Gómez e Javier Piñeiro. Sergio Vallejo e José María Banga aproveitaron estes abandonos para metérense entre os cinco primeiros.

 Clasificación final 
PosPilotoCopilotoAutomóbilTempo1 Jesús Puras Álex RomaníLancia Delta HF Integrale2:20:432 José María Ponce José Carlos DénizBMW M32:26:323 Luis Climent José Antonio MuñozOpel Corsa GSI2:32:164 Sergio Vallejo Diego VallejoPeugeot 309 GTI 16V2:37:295 José María Banga Modesto GonzálezCitroën AX Sport2:46:206 Juanjo Pérez Rubén ComesañaPeugeot 309 GTI 16V2:50:007 Germán Linares Ignacio PardoRenault 5 GT Turbo2:55:368 Germán Gómez Juan BarrosCitroën AX Sport2:56:379 Jaime Azcona Julius BillmaierPeugeot 205 Rallye2:57:1510 Sergio García José Ramón AndrésPeugeot 205 Rallye2:58:18Abandonos- Luis Monzón Gaspar LeónLancia Delta HF Integrale-- Daniel Alonso Salvador BelzuncesFord Sierra Cosworth-- Germán Castrillón Estrella CastrillónFord Sierra Cosworth-- Oriol Gómez Marc MartíPeugeot 309 GTI 16V-- Kiko Cima Jacinto MartínezRenault Clio 16v-- Javier Piñeiro Carlos CascallarLancia Delta Integrale-- Iñigo Lilly Mario SaguilloOpel Corsa GSI-

 Notas 

 Véxase tamén 

 Ligazóns externas 

 Clasificación final do rally en ewrc-results.com .
 Reportaxe en vídeo sobre o rally en Canal 33 .

Categoría:Rally de Ourense
Categoría:Tempada 1992 do Campionato de Galicia de Rally